


MINISTERSTVO ŠKOLSTVA, VÝSKUMU, VÝVOJA A MLÁDEŽE SLOVENSKEJ REPUBLIKY VYHLASUJE





V Ý Z V U

 
NA PREDKLADANIE ŽIADOSTÍ O ZAPOJENIE SA DO NÁRODNÉHO PROJEKTU 
„PRIMUS – podpora a rozvoj intelektu mládeže a jej univerzálnych schopností “

v rámci podaktivity č. 4

  


Kód výzvy:
[image: Logo troch inštitúcií: Európskej únie, programu Slovensko a Ministerstva školstva, vedy, výskumu a mládeže Slovenskej republiky. Použité farby modrá, červená, biela a text v slovenčine.]

V Ý Z V A

na predkladanie žiadostí o zapojenie sa do národného projektu „PRIMUS – podpora a rozvoj intelektu mládeže a jej univerzálnych schopností“

	Kód výzvy
	MŠVVaM SR-NP-E0522-02-2026

	Zdroj pomoci:
	Program Slovensko, národný projekt „PRIMUS – podpora a rozvoj intelektu mládeže a jej univerzálnych schopností“ (ďalej len „Národný projekt“ alebo „NP PRIMUS“).

	Účel výzvy
	Výzva je zameraná na výber užívateľa[footnoteRef:1], ktorý poskytne mentorov na realizáciu projektov talentovaných a intelektovo nadaných žiakov a vytvorenie podmienok v rámci podaktivity č. 4 schváleného zámeru NP PRIMUS.  [1:  Užívateľom je podľa § 3 písm. u) zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov (ďalej len „zákon o príspevkoch z fondov EÚ“) osoba, ktorej prijímateľ poskytuje finančné prostriedky z príspevku v súlade so zmluvou alebo iným obdobným právnym vzťahom medzi prijímateľom a užívateľom.] 


	Vyhlasovateľ výzvy
	Ministerstvo školstva, výskumu, vývoja a mládeže Slovenskej republiky (ďalej len „MŠVVaM SR“)
Centrum podpory nadania, Kancelária štátneho tajomníka II
Černyševského 50
851 01 Bratislava

	Kontaktné údaje vyhlasovateľa výzvy pre poskytovanie informácií k výzve
	Tel. kontakt: +421 2 59 374 747
E-mail kontakt: podpora.nadania@minedu.sk

	Celková alokácia
výzvy:
	233 520,00 EUR

	ESF+ zdroj
	198 492,00 EUR 

	Schéma štátnej pomoci 
	Neuplatňuje sa 

	

	1.  Typ a trvanie výzvy

	Typ výzvy
	Otvorená


	Dátum
zverejnenia výzvy
	01.10.2026


	Časový harmonogram predkladania a
posudzovania
	Časové obdobie, počas ktorého je možné predkladať žiadosti o zapojenie sa do národného projektu v rámci 
1. hodnotiaceho kola: od 01.10.2026 do 26.10.2026

V prípade, ak nedôjde k uzatvoreniu výzvy po ukončení 1. hodnotiaceho kola, žiadatelia sa budú môcť v rámci výzvy zapojiť do 2. hodnotiaceho kola, ktorého začiatok je naplánovaný po termíne uzatvorenia 1. hodnotiaceho kola.

Časové obdobie, počas ktorého je možné predkladať žiadosti o zapojenie do národného projektu v rámci
2. hodnotiaceho kola: od 29.10.2026 do 13.11.2026.

V prípade, ak nedôjde k uzatvoreniu výzvy po ukončení 2. hodnotiaceho kola, žiadatelia sa budú môcť v rámci výzvy zapojiť do 3. hodnotiaceho kola, ktorého začiatok je naplánovaný po termíne uzatvorenia 2. hodnotiaceho kola.

Časové obdobie, počas ktorého je možné predkladať žiadosti o zapojenie do národného projektu v rámci
3. hodnotiaceho kola: od 18.11.2026 do 30.11.2026.


	Dátum uzavretia výzvy
	Výzva bude uzavretá v prípade, ak existuje predpoklad[footnoteRef:2] vyčerpania finančných prostriedkov určených na vyčerpanie vo výzve. [2:  Predpokladom vyčerpania finančných prostriedkov určených na vyčerpanie vo výzve sa rozumie situácia, kedy vzhľadom na objem predložených ŽoZNP a výšku finančných prostriedkov určených na vyčerpanie vo výzve existuje predpoklad, že z dôvodu nedostatku finančných prostriedkov určených na vyčerpanie vo výzve nebude možné v konaní o ŽoZNP v rámci príslušného hodnotiaceho kola schváliť všetky ŽoZNP, na základe čoho vyhlasovateľ výzvy vydá oznámenie o neschválení ŽoZNP z dôvodu nedostatku finančných prostriedkov určených na vyčerpanie vo výzve.] 


Vyhlasovateľ môže výzvu uzavrieť aj na základe odôvodneného rozhodnutia vyhlasovateľa výzvy z dôvodu:
· zabezpečenia efektívnej implementácie národného projektu PRIMUS – podpora a rozvoj intelektu mládeže a jej univerzálnych schopností;
· nedostatočného dopytu zo strany oprávnených žiadateľov;
· z iných odôvodnených skutočností.

Skutočný dátum uzavretia výzvy bude zverejnený na webovom sídle vyhlasovateľa výzvy minimálne 5 pracovných dní pred skutočným dátumom uzavretia výzvy.


	[bookmark: _bookmark1]2.  Miesto a spôsob predloženia ŽoZNP

	Žiadateľ je oprávnený predložiť jednu alebo viacero samostatných ŽoZNP v rámci tejto výzvy. Jedna ŽoZNP sa predkladá na jednu vedecko-výskumnú spoluprácu medzi jedným žiakom a jedným mentorom, ktorého zabezpečuje žiadateľ. Každá ŽoZNP sa posudzuje samostatne.
Žiadateľ vypracuje formulár ŽoZNP (formulár je súčasťou prílohy č. 1 výzvy) spolu s povinnými prílohami (povinné prílohy sú súčasťou prílohy č. 1 výzvy) v slovenskom jazyku v súlade s inštrukciami uvedenými priamo vo formulári ŽoZNP a v prílohe č. 2 výzvy – Zoznam a popis dokumentácie ŽoZNP.

Žiadateľ predkladá vyplnený formulár ŽoZNP spolu so všetkými povinnými prílohami v písomnej
forme, a to:
· v listinnej podobe prostredníctvom prepravnej (doručovacej) služby na adresu uvedenú vo výzve v časti „Vyhlasovateľ výzvy“ alebo
· v listinnej podobe osobne do podateľne vyhlasovateľa výzvy v pracovných dňoch podľa otváracích hodín podateľne zverejnených na odkaze https://www.minedu.sk/kontakty/ alebo
· v elektronickej podobe prostredníctvom elektronickej schránky vyhlasovateľa výzvy cez službu
„Všeobecná agenda“
· Identifikácia elektronickej schránky:
MŠVVaM SR, IČO: 00 164 381, číslo schránky: E0005579900
Za účelom upresnenia je potrebné na konci predmetu elektronickej správy doplniť pomlčku a „E0522“.

Predložený formulár ŽoZNP v listinnej podobe musí byť v origináli, opečiatkovaný (v prípade, ak žiadateľ má povinnosť používať pečiatku) a podpísaný vlastnoručným podpisom osoby oprávnenej konať v mene žiadateľa.

Predložený formulár ŽoZNP v elektronickej podobe musí byť podpísaný kvalifikovaným elektronickým podpisom alebo kvalifikovaným elektronickým podpisom s mandátnym certifikátom osoby oprávnenej konať v mene žiadateľa.
Povinné prílohy predkladá žiadateľ v požadovanom formáte .pdf alebo .xlsx.

V prípade povinných príloh, pri ktorých sa vyžaduje podpis osoby oprávnenej konať v mene žiadateľa, je žiadateľ povinný predložiť prílohu:
· vo formáte čitateľného skenu podpísaného (osobou oprávnenou konať v mene žiadateľa) listinného dokladu alebo
· podpísanú kvalifikovaným elektronickým podpisom alebo kvalifikovaným elektronickým podpisom s mandátnym certifikátom osoby oprávnenej konať v mene žiadateľa.
V situácii, keď žiadateľ predloží formulár ŽoZNP cez e-schránku, pričom niektoré prílohy ŽoZNP predkladá listinne, je potrebné, aby predmetné prílohy predkladané listinne žiadateľ identifikoval vo formulári ŽoZNP.

Pri listinnom predkladaní ŽoZNP predkladá žiadateľ formulár ŽoZNP a/alebo prílohy ŽoZNP v pevnom,
uzatvorenom a nepriehľadnom obale, pričom na obale sa nachádzajú informácie týkajúce sa kódu a
názvu výzvy, názov žiadateľa a nápis „NEOTVÁRAŤ“. V prípade predloženia formulára ŽoZNP a/alebo príloh ŽoZNP prepravnou spoločnosťou je rozhodujúci termín odovzdania listinnej podoby formulára ŽoZNP a/alebo príloh ŽoZNP na prepravu. Dokladom o odovzdaní formulára ŽoZNP a/alebo príloh ŽoZNP na prepravu je označenie dátumu podania na obale zásielky.

Žiadateľ musí predložiť ŽoZNP riadne a včas.
ŽoZNP je vyplnená riadne, ak sú po formálnej stránke správne vyplnené všetky náležitosti ŽoZNP spolu so všetkými jej prílohami.
ŽoZNP je predložená včas, ak je formulár ŽoZNP do termínu uzavretia výzvy:
· odoslaný do elektronickej schránky vyhlasovateľa výzvy
alebo
· v listinnej podobe odovzdaný na prepravu prepravnou spoločnosťou k doručeniu na adresu vyhlasovateľa výzvy uvedenú vo výzve, alebo v prípade osobného podania doručením na adresu.

V prípade osobného doručenia je rozhodujúci termín fyzického doručenia formuláru ŽoZNP, pričom v takom prípade je nevyhnutné formulár ŽoZNP doručiť najneskôr v deň uzavretia výzvy. Možnosť osobného doručenia je obmedzená pracovným časom otvorenia podateľne vyhlasovateľa výzvy.

V prípade doručenia prepravnou spoločnosťou (poštou alebo kuriérskou službou) je rozhodujúci termín odovzdania listinnej podoby formuláru ŽoZNP na prepravu, pričom tento termín nesmie byť neskorší ako termín uzavretia výzvy.


	3.  Spôsob financovania

	Poskytovanie mentoringovej podpory talentovaných a intelektovo nadaných žiakov sa realizuje nenávratnou formou podpory po nadobudnutí účinnosti Zmluvy o spolupráci.
Intenzita pomoci pre oprávnených žiadateľov predstavuje 100 % oprávnených výdavkov.

Spôsob financovania projektu: zálohová platba/refundácia/kombinácia.


	4.  Podmienky pre zapojenie sa do Národného projektu

	Podmienky pre zapojenie sa do Národného projektu predstavujú súbor podmienok, ktoré musí žiadateľ splniť na to, aby mohol vyhlasovateľ výzvy posúdiť relevantnosť ŽoZNP a aby ŽoZNP mohla byť schválená.

Pri overovaní splnenia podmienok prostredníctvom verejne dostupných registrov alebo prostredníctvom informačného systému verejnej správy OverSi, vyhlasovateľ vyzve žiadateľa na doplnenie ŽoZNP a preukázanie splnenia podmienky prostredníctvom predloženia relevantného potvrdenia/dokladu o jej splnení v prípadoch:
· ak sa týmto overením nevie overiť splnenie podmienky;
· ak sa týmto overením zistí nesplnenie podmienky;
· ak má vyhlasovateľ akúkoľvek pochybnosť o splnení podmienky.
V nasledujúcej časti výzvy je uvedené znenie podmienok a ich stručný popis, forma preukázania splnenia podmienok zo strany žiadateľa, spôsob overenia splnenia podmienok zo strany vyhlasovateľa
a ukončenie ich uplatniteľnosti.


	1. Podmienka oprávnenosti žiadateľa
	Oprávneným žiadateľom je žiadateľ, ktorý spĺňa požiadavky na právnu formu žiadateľa.

Právna forma žiadateľa

a) vysoké školy v zmysle § 4 písm. a) a b) zákona č. 300/2025 Z. z. o vysokých školách a o zmene a doplnení niektorých zákonov (vysokoškolský zákon),

b) verejné výskumné inštitúcie zriadené v zmysle § 2 zákona č. 133/2002 Z. z. o Slovenskej akadémii vied a o zmene a doplnení niektorých zákonov v znení neskorších predpisov. 


Forma preukázania zo strany žiadateľa
· Formulár ŽoZNP, časť 1. Identifikácia žiadateľa a 4.2.1 Popis podmienky registrácie
· Príloha č. 1 ŽoZNP – Plnomocenstvo (ak relevantné)

Spôsob overenia
· Formulár ŽoZNP, časť 1. Identifikácia žiadateľa
· Príloha č. 1 ŽoZNP – Plnomocenstvo (ak relevantné)
· overenie priamo prostredníctvom verejne dostupných registrov, napr. https://rpo.statistics.sk/new/,

Overenie/Ukončenie uplatniteľnosti
· overuje sa v konaní o ŽoZNP, je potrebné ju plniť do skončenia trvania
Zmluvy o spolupráci.



	2. Podmienka, že žiadateľ nie je evidovaný v Systéme včasného odhaľovania rizika a vylúčenia (EDES)
ako vylúčená osoba
alebo subjekt
	Žiadateľ nie je evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt[footnoteRef:3]. [3:  V zmysle článku 137 nariadenia Európskeho parlamentu a Rady (EÚ, Euratom) 2024/2509 z 23. septembra 2024 o rozpočtových pravidlách, ktoré sa vzťahujú na všeobecný rozpočet Únie
] 

Upozorňujeme žiadateľov na povinnosť oboznámiť sa so znením dokumentu Informácia pre žiadateľov o nenávratný finančný príspevok, resp. o príspevok zverejneným na webovej stránke: https://www.olaf.vlada.gov.sk/system- vcasneho-odhalovania-rizika-a-vylucenia-edes/
Forma preukázania zo strany žiadateľa
· Formulár ŽoZNP, časť 10. Čestné vyhlásenie

Spôsob overenia
· Formulár ŽoZNP časť 10. Čestné vyhlásenie
· overuje sa prostredníctvom informácií uvedených v Systéme včasného odhaľovania rizika a vylúčenia (EDES) a to v jeho neverejnej časti dostupnej na webovom sídle https://ec.europa.eu/budget/edes/index_en.cfm

Overenie/Ukončenie uplatniteľnosti
- overuje sa v konaní o ŽoZNP, je potrebné ju plniť do skončenia konania o ŽoZNP.


	[bookmark: _bookmark2]3. Podmienka oprávnenosti aktivít projektu
	Oprávnené činnosti v predloženej ŽoZNP musia byť v súlade s hlavnou aktivitou Podpora a rozvoj kompetencií pedagogických a odborných zamestnancov v práci s deťmi a žiakmi s nadaním a vytváranie príležitostí pre rozvoj žiakov s nadaním v socio-emocionálnej a intelektuálnej oblasti 
a zároveň
podaktivitou 4 Prepojenie talentovanej mládeže na slovenské vysoké školy a vedecko-výskumné inštitúcie (systém mentoringu) schváleného zámeru Národného projektu, ktorý je zverejnený na webovom sídle: https://eurofondy.gov.sk/wp-content/uploads/2025/12/Zamer-NP_PRIMUS.pdf 

Realizácia hlavnej aktivity zo strany žiadateľa môže byť začatá, ale nesmie byť ukončená pred podaním ŽoZNP. 
Žiadateľ nesmie ukončiť fyzickú realizáciu hlavnej aktivity projektu, t. j. plne zrealizovať hlavnú aktivitu projektu, pred predložením ŽoZNP , a to bez ohľadu na to, či žiadateľ uhradil všetky súvisiace platby.

Oprávnené činnosti v súlade s Národným projektom sú:

Realizácia vedecko-výskumných projektov talentovaných a intelektovo nadaných žiakov v spolupráci so slovenskými štátnymi a verejnými vysokými školami a vedecko-výskumnými inštitúciami zriadenými podľa zákona č. 133/2002 Z. z. o Slovenskej akadémii vied v znení neskorších predpisov.

Anonymizovaný „zoznam vedecko-výskumných projektov žiakov určených na mentoring“, bude zverejnený na webovom sídle MŠVVaM SR: https://www.minedu.sk/vedecko-vyskumne-spoluprace/. 

Na základe výberu vedecko-výskumných projektov žiakov mentormi, žiadatelia (zamestnávatelia mentora) predložia ŽoZNP v zmysle prílohy tejto výzvy. Medzi úspešnými žiadateľmi a talentovanými a intelektovo nadanými žiakmi bude realizovaná spolupráca, konzultačná činnosť a vytvorené podmienky na rozvoj nadania a realizáciu výskumného projektu. 

Na záver každého cyklu mentoringového programu účastníci realizujú záverečný odborný seminár, vrátane jeho medializácie (napr. zverejnením informácií o seminári, príp. fotodokumentácie alebo videozáznamu na webovom sídle žiadateľa budúceho užívateľa. Forma organizácie semináru je na rozhodnutí úspešného žiadateľa v tejto výzve (napr. prezentácia za prítomnosti vedenia školy, obce/mesta, RÚŠS, zástupcov školy, ktorú navštevuje žiak a pod.). Seminár je možné uskutočniť buď individuálne, spoločne za jedného žiadateľa/mesto alebo v spolupráci s inými vedecko-výskumnými inštitúciami alebo organizáciami. Úspešný žiadateľ je povinný zaslať vyhlasovateľovi výzvy informáciu o mieste, čase a forme konania záverečného semináru  v súlade so Zmluvou o spolupráci a Implementačným manuálom pre národné projekty.

Mentor bude poskytovať spoluprácu, konzultačné činnosti a vytvárať podmienky na rozvoj nadania a realizáciu vedecko-výskumného projektu talentovaných a intelektovo nadaných žiakov vybraných na základe výzvy najviac v rozsahu 6 hodín týždenne po dobu najviac 12 týždňov vo vzťahu k vedecko-výskumnému projektu jedného žiaka. Medzi mentormi a talentovanými a intelektovo nadanými žiakmi bude realizovaná spolupráca po vydaní Oznámenia o schválení ŽoZNP v období od októbra 2026 do februára 2027.

Jeden mentor v rámci jedného cyklu môže mentorovať najviac dvoch žiakov pričom sa nejedná o spoluprácu týchto žiakov na jednom projekte.

Žiadateľ podáva ŽoZNP, v ktorej identifikuje konkrétneho mentora a konkrétny vedecko-výskumný projekt žiaka zo zverejneného zoznamu vedecko-výskumných projektov žiakov určených na mentoring na webovom sídle ministerstva https://www.minedu.sk/vedecko-vyskumne-spoluprace/. Každá žiadosť sa predkladá samostatne žiadateľom na jedného mentora na každú spoluprácu vedecko-výskumného projektu žiaka  zvlášť v prípade, ak sa jeden mentor uchádza o dve alebo viac vedecko-výskumných spoluprác.

Jeden žiak sa môže zúčastniť spolupráce v rámci výzvy na predkladanie žiadostí o zapojenie sa do národného projektu „PRIMUS – podpora a rozvoj intelektu mládeže a jej univerzálnych schopností“ v rámci podaktivity č. 4 najviac jedenkrát.

Forma preukázania zo strany žiadateľa/užívateľa
· Formulár ŽoZNP, časť 4 Popis, identifikácia projektových činností, 5. Harmonogram realizácie projektových činností v rámci NP, 6. Rozpočet projektu;
· Príloha č. 2 ŽoZNP Podporná dokumentácia k oprávnenosti výdavkov - rozpočet s podrobným komentárom
Spôsob overenia
· Formulár ŽoZNP, časť 4 Popis, identifikácia projektových činností, 5. Harmonogram realizácie projektových činností v rámci NP, 6. Rozpočet s podrobným komentárom
· Príloha č. 2 ŽoZNP Podporná dokumentácia k oprávnenosti výdavkov - rozpočet s podrobným komentárom

Overenie/Ukončenie uplatniteľnosti
· overuje sa v konaní o ŽoZNP, je potrebné ju plniť do skončenia trvania
Zmluvy o spolupráci.


	4. Podmienka oprávnenosti miesta realizácie projektu
	Žiadateľ je povinný realizovať projekt na oprávnenom území.

Pre túto výzvu je oprávneným územím realizácie projektu celé územie SR:

MRR:
NUTS II – Západné Slovensko (Trnavský, Nitriansky a Trenčiansky kraj),
NUTS II – Stredné Slovensko (Žilinský a Banskobystrický kraj),
NUTS II – Východné Slovensko (Prešovský a Košický kraj).

VRR: Bratislavský kraj 

Forma preukázania zo strany žiadateľa
Formulár ŽoZNP, časť 3 Miesto realizácie 
Spôsob overenia
Formulár ŽoZNP, časť 3 Miesto realizácie 

Overenie/Ukončenie uplatniteľnosti
overuje sa v konaní o ŽoZNP, je potrebné ju plniť do skončenia trvania Zmluvy o spolupráci.


	5 Podmienka výberu merateľných ukazovateľov
	Výstupy/výsledky, ktoré majú byť dosiahnuté realizáciou aktivít projektu musia byť kvantifikované prostredníctvom merateľných ukazovateľov (ďalej len „MU“), ktoré sú uvedené v prílohe č. 5 výzvy - Zoznam merateľných ukazovateľov projektu a iných údajov. Žiadateľ je povinný 
k hlavnej aktivite projektu priradiť všetky MU definované ako povinné k danej hlavnej aktivite v zmysle prílohy výzvy.
MU predstavuje kvantifikáciu toho, čo sa realizáciou aktivity za požadované výdavky dosiahne. Žiadateľ je povinný uviesť ako cieľovú hodnotu MU kladné číslo väčšie ako nula pre všetky relevantné MU.

Forma preukázania zo strany žiadateľa
Formulár ŽoZNP, časť 4.5 Merateľné ukazovatele projektu 
Spôsob overenia
Formulár ŽoZNP, časť 4.5 Merateľné ukazovatele projektu

Overenie/Ukončenie uplatniteľnosti
Overuje sa v konaní o ŽoZNP:
· Ukončenie uplatniteľnosti PPP je do skončenia konania o ŽoZNP.
· Plnenie merateľných ukazovateľov počas realizácie projektu je ďalšou skutočnosťou tejto výzvy.


	6. Podmienka splnenia kritérií pre výber projektov
	Výber ŽoZNP sa realizuje na základe výsledkov aplikácie kritérií pre výber projektov. To znamená, že výber bude realizovaný len zo ŽoZNP, ktoré splnili podmienky stanovené vo výzve pre zapojenie sa do Národného projektu PRIMUS a ktorých cieľ a oprávnené aktivity sú v súlade s výzvou.

Kritériá pre výber projektov predstavujú 8 bodovaných kritérií, prostredníctvom ktorých vyhlasovateľ posúdi pripravenosť  ŽoZNP a zoradí predložené ŽoZNP podľa počtu bodov. Kritérium č. 8 je určené výhradne pre štátne a verejné vysoké školy a kritérium č. 9 je určené výhradne pre Slovenskú akadémiu vied. V prípade zhody počtu bodov u viac mentorov užívateľov pre jeden vedecko-výskumný projekt žiaka rozhodne čas podania žiadosti. 

Kritériá pre výber projektov hodnotí hodnotiaca komisia, ktorej členmi sú zástupcovia uvedení v príkaze ministra č. 7/2026, ktorým sa zriaďuje Komisia na posudzovanie a hodnotenie žiadostí predložených v rámci výziev v pôsobnosti kancelárie štátneho tajomníka II v znení príkazu ministra č. 34/2026.

ŽoZNP budú zoradené zostupne od najvyššieho celkového počtu bodov po najnižší. Celkový počet bodov je súčet bodov pridelených podľa jednotlivých kritérií posúdenia. Maximálny počet bodov je 140. 

Kritérium č. 1 je vylučujúcim kritériom. V prípade dosiahnutia 0 bodov pri tomto kritérii, je projekt vyradený, pretože nesplnil požadované požiadavky na výber projektu.

Účelom uplatnenia kritérií pre výber projektov je určenie poradia žiadateľov, podľa ktorého vyhlasovateľ zašle oznámenie o schválení tomu žiadateľovi (smerom zhora nadol podľa poradia určeného na základe kritérií pre výber projektov), ktorého ŽoZNP splnila podmienky pre zapojenie sa do Národného projektu.

Vybraných bude maximálne prvých 70 vedecko-výskumných spoluprác z finálneho poradia ŽoZNP. 

Možnosť schválenia nižšej výšky príspevku
Ak disponibilný objem finančných prostriedkov nepostačuje na podporu ďalšieho projektu v poradí podľa bodového hodnotenia v plnej požadovanej výške, hodnotiaca komisia môže navrhnúť schválenie nižšej výšky príspevku, za predpokladu, že projekt bude možné realizovať  vo vecne zmysluplnom rozsahu v súlade s cieľmi výzvy.

V prípade, ak aj po aplikovaní kritérií pre výber projektov budú dve a viac ŽoZNP dosahovať rovnaké umiestnenie v zostavenom poradí, uplatní sa rozlišovacie kritérium „Dátum a čas predloženia ŽoZNP“.
Forma preukázania zo strany žiadateľa
· Formulár ŽoZNP všetky časti
· Príloha č. 2 ŽoZNP – Podporná dokumentácia k oprávnenosti výdavkov -Rozpočet projektu s podrobným komentárom
· Príloha č. 3 ŽoZNP - Podklady k preukázaniu splnenia kritérií pre výber Projektov

Spôsob overenia
· Formulár ŽoZNP všetky časti
· Príloha č. 2  ŽoZNP – Podporná dokumentácia k oprávnenosti výdavkov -Rozpočet projektu s podrobným komentárom
· Príloha č. 3 ŽoZNP - Podklady k preukázaniu splnenia kritérií pre výber Projektov

Overenie/Ukončenie uplatniteľnosti
· overuje sa v konaní o ŽoZNP, je potrebné ju plniť do skončenia konania 
o žiadosti o ZNP s výnimkou tých kritérií, ktoré je podľa obsahu výzvy potrebné plniť kontinuálne počas realizácie projektu do skončenia trvania Zmluvy o spolupráci.


	5.  Ďalšie skutočnosti týkajúce sa poskytnutia príspevku

	
Ďalšie skutočnosti predstavujú súbor podmienok, ktoré sú uvedené už vo výzve, ale ktoré môžu byť ďalej upravované v právnych dokumentoch vyhlasovateľa výzvy. Ďalšie skutočnosti sa budú overovať zo strany vyhlasovateľa výzvy až po skončení konania o ŽoZNP  v predzmluvnom režime (pred uzatvorením Zmluvy o spolupráci) a/alebo počas trvania Zmluvy o spolupráci (po nadobudnutí účinnosti Zmluvy o spolupráci).

V prípade, ak niektorá z ďalších skutočností, ktorá má byť overovaná pred uzatvorením Zmluvy 
o  spolupráci nebude splnená, nepristúpi vyhlasovateľ k uzatvoreniu Zmluvy o spolupráci.

V prípade, ak niektorá z ďalších skutočností, ktorá má byť overovaná počas trvania Zmluvy o  spolupráci nebude splnená, uvedené predstavuje porušenie Zmluvy o spolupráci a  vyhlasovateľ je oprávnený vyvodiť právne dôsledky vo vzťahu k žiadateľovi v súlade s príslušnými ustanoveniami zmluvy 
o spolupráci.

Výstupom podaktivity č. 4 Národného projektu PRIMUS je:
- Rozvoj intelektového nadania žiakov prostredníctvom realizácie vedecko-výskumného projektu žiaka v spolupráci s vedecko-výskumnými zamestnancami a vysokoškolskými učiteľmi na pozícii mentorov.
-  Vytvorenie systému spolupráce medzi základnými školami a strednými školami s vedecko-výskumnými inštitúciami a slovenskými vysokými školami, vytvorenie mentoringových programov pre nadaných žiakov, ktorí majú záujem rozvíjať svoje nadanie na pôde slovenských vysokých škôl a vedecko-výskumných inštitúcií: Žiaci ZŠ a SŠ vrátane žiakov so ŠVVP vo veku od 14 rokov do ukončenia strednej školy v zmysle platnej legislatívy v počte 570 pre národný projekt PRIMUS. Z tejto výzvy bude podporených 70 žiadostí, teda spoluprác žiadateľa (a konkrétneho vybraného mentora) a účastníka (1 mentor = 1 vedecko-výskumný projekt žiaka).


	5.1 Podmienky týkajúce sa oprávnenosti výdavkov

	Finančné vymedzenie:
Výdavky projektu musia byť preukázateľne oprávnené na financovanie z Programu Slovensko, čo znamená, že sú v súlade s jednotnými pravidlami oprávnenosti výdavkov definovanými v aktuálne platnej verzii dokumentu Príručka k oprávnenosti výdavkov.[footnoteRef:4] [4:  Príručka k oprávnenosti výdavkov v aktuálnom znení dostupná na stiahnutie na webstránke: Metodické dokumenty pre Program Slovensko (P SK) | Eurofondy] 


Časové obdobie oprávnenosti výdavkov v zmysle výzvy je od 01.10.2026 do 28.02.2027. 

Toto obdobie je možné v  opodstatnených prípadoch predĺžiť a to na základe schválenia žiadosti o zmenu na úpravu harmonogramu realizácie v súlade s Implementačným manuálom pre národné projekty.

Za  oprávnené  výdavky  sa  považujú  tie,  ktoré  preukázateľne  súvisia s dosahovaním cieľov a zabezpečovaním oprávnených činností v zmysle výzvy a vzniknú v období realizácie aktivity projektu.

Konkrétny popis oprávnených výdavkov je uvedený v prílohe č. 4 Výzvy na predkladanie žiadostí  o zapojenie sa do národného projektu – Zoznam oprávnených výdavkov. 

Žiadateľ v postavení užívateľa zabezpečí, aby sa oprávnené výdavky, ktoré sú predmetom projektu navzájom časovo a vecne neprekrývali s výdavkami, na ktoré je užívateľovi poskytovaná dotácia, príspevok, grant alebo iná forma pomoci a zároveň užívateľ zabezpečí, aby sa oprávnené výdavky neprekrývali ani s inými prostriedkami zo všeobecného rozpočtu Európskej únie, t. j. platí zákaz duplicitného financovania výdavkov.

Žiadateľ túto skutočnosť deklaruje prostredníctvom svojho čestného vyhlásenia podľa bodu 10 ŽoZNP, ktoré tvorí súčasť ŽoZNP, pričom ju môže vyhlasovateľ overiť aj iným spôsobom.

Žiadateľ stanoví výšku výdavkov na realizáciu projektu v rozpočte projektu s podrobným komentárom, ktorý tvorí prílohu č. 2 ŽoZNP, v zhode so sumou uvedenou v ŽoZNP.

Užívateľ je povinný dodržiavať zásady hospodárnosti, efektívnosti, účelnosti a účinnosti vynaložených finančných prostriedkov, v súlade s kap. 4. Implementačného manuálu pre národné projekty Ministerstva školstva, výskumu, vývoja a mládeže Slovenskej republiky, určený pre užívateľov, 
s ktorými sa uzatvára zmluva o spolupráci.[footnoteRef:5] Vyhlasovateľ má právo kedykoľvek počas implementácie projektu vyžiadať si od užívateľa podklady k overeniu hospodárnosti výdavkov. [5:   Implementačný manuál národných projektov MŠVVaM pre užívateľov | Ministerstvo školstva, výskumu, vývoja a mládeže Slovenskej republiky v aktuálnom znení ] 


V prípade, ak vyhlasovateľ pri posudzovaní uvedenej podmienky identifikuje výdavky, ktoré nie sú oprávnené na financovanie, resp. nespĺňajú účel tejto výzvy, vyhlasovateľ zníži žiadané celkové oprávnené výdavky projektu o výšku identifikovaných neoprávnených výdavkov.

	5.2 Podmienka plnenia Merateľných ukazovateľov projektu, Iných údajov a sledovaných údajov

	Merateľné ukazovatele výstupu/výsledku sú ukazovatele výkonnosti, prostredníctvom ktorých sa meria, do akej miery sa plní cieľ projektu.

Žiadateľ uvádza merateľné ukazovatele projektu v rámci formuláru ŽoZNP so stanovením cieľovej hodnoty.

Na základe Zmluvy o spolupráci bude žiadateľ povinný dosiahnuť cieľové hodnoty merateľných ukazovateľov, a to podľa času plnenia merateľného ukazovateľa.

Iné údaje sú ďalšie monitorované údaje na úrovni projektu (iné ako merateľné ukazovatele projektu), ktoré žiadateľ povinne a každoročne poskytuje vyhlasovateľovi výzvy (prijímateľovi) počas realizácie aktivít projektu (sám ich monitoruje), pričom z jeho strany nie je potrebné vopred stanovovať ich cieľovú hodnotu. Žiadateľ neuvádza Iné údaje v rámci formuláru ŽoZNP.

Sledované údaje sú ďalšie monitorované údaje na úrovni projektu odlišné od Iných údajov ako aj od merateľných ukazovateľov. Sledované údaje sú merateľné hodnoty identifikované vyhlasovateľom pre hlavnú aktivitu, ktoré žiadateľ poskytuje vyhlasovateľovi výzvy (prijímateľovi) počas realizácie aktivít projektu, pričom z jeho strany nie je potrebné vopred stanovovať ich cieľovú hodnotu. Žiadateľ neuvádza sledované údaje v rámci formuláru ŽoZNP.

Prehľad a podmienky plnenia Merateľných údajov, Iných údajov a Sledovaných údajov je uvedený 
v prílohe č. 5 výzvy.

Upozornenie:
V priebehu implementácie projektu môže dôjsť k zmene rozsahu Iných údajov a /alebo Sledovaných údajov.

Podmienka bude overovaná/monitorovaná zo strany vyhlasovateľa po nadobudnutí účinnosti Zmluvy o spolupráci a je potrebné ju plniť počas trvania Zmluvy o spolupráci.


	5.3 Súlad s horizontálnymi princípmi

	Projekt musí byť v súlade s horizontálnymi princípmi[footnoteRef:6], ktoré sú definované v čl. 9 nariadenia 
o spoločných ustanoveniach[footnoteRef:7], s prihliadnutím na dodržiavanie zásady rovnakého zaobchádzania 
a aktívneho podporovania mužov a žien vo všetkých aktivitách a činnostiach, najmä ak ide o prístup 
k zamestnaniu, odmeňovanie a pracovný postup, odborné vzdelávanie a pracovné podmienky. [6: https://horizontalneprincipy.gov.sk/hp-v-novom-po-2021-2027/index.html
]  [7:  NARIADENIE EURÓPSKEHO PARLAMENTU A RADY (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku] 


V projektoch je potrebné odstraňovať bariéry a zabraňovať všetkým formám diskriminácie, vytvárať podmienky, ktoré zohľadňujú špecifické potreby rozmanitých skupín obyvateľstva a zabezpečiť prístupnosť fyzického prostredia, dopravy, informácií a verejných služieb pre osoby so zdravotným postihnutím v súlade s čl. 9 Dohovoru OSN o právach osôb so zdravotným postihnutím.[footnoteRef:8] [8:  317/2010 Oznámenie Ministerstva zahraničných vecí Slovenskej republiky o uzavretí Dohovoru o právach osôb so zdravotným postihnutím
] 


Podmienka bude overovaná/monitorovaná zo strany vyhlasovateľa po nadobudnutí účinnosti Zmluvy o spolupráci a je potrebné ju plniť počas trvania Zmluvy o spolupráci.


	5.4 Pravidlá štátnej pomoci

	Oprávnené aktivity tak, ako sú stanovené touto výzvou, nie sú poskytovaním štátnej pomoci a teda vo vzťahu k oprávneným aktivitám sa neuplatňujú pravidlá štátnej pomoci.

Ak žiadateľ/užívateľ uvedené pravidlo poruší a nezachová striktne charakter svojich aktivít , ktoré nepredstavujú štátnu pomoc, nesie za svoje konanie plnú právnu zodpovednosť v súvislosti s porušením pravidiel týkajúcich sa štátnej pomoci. 

Žiadateľ/užívateľ zároveň berie na vedomie, že rovnaké právne následky nastanú aj v prípade, ak 
v rámci realizácie jeho aktivít dôjde k poskytnutiu tzv. nepriamej štátnej pomoci alebo k poskytnutiu inej formy výhody, ktorá na základe Zmluvy o fungovaní EÚ znamená porušenie pravidiel týkajúcich sa štátnej pomoci.

Žiadateľ/užívateľ si je zároveň vedomý, že štátnou pomocou sa v tejto súvislosti rozumie každá pomoc v akejkoľvek forme, ktorú poskytuje na podnikanie alebo v súvislosti s ním poskytovateľ priamo alebo nepriamo z prostriedkov štátneho rozpočtu, zo svojho rozpočtu alebo z vlastných zdrojov podniku, pričom však nezáleží na právnej forme žiadateľa/užívateľa a spôsobe jeho financovania.

Podmienka bude overovaná/monitorovaná zo strany vyhlasovateľa po nadobudnutí účinnosti Zmluvy o spolupráci a je potrebné ju plniť počas trvania Zmluvy o spolupráci.


	6.  Schvaľovací proces ŽoZNP, revízne postupy a uzatvorenie Zmluvy o spolupráci

	Žiadateľ môže predložiť ŽoZNP kedykoľvek odo dňa vyhlásenia výzvy do dňa jej uzavretia. Žiadateľ je o výsledku posúdenia ŽoZNP informovaný oznámením o schválení ŽoZNP, oznámením o neschválení ŽoZNP alebo oznámením o zastavení konania o ŽoZNP.

Oznámenie o zastavení konania o ŽoZNP sa zasiela, ak žiadateľ:
· vzal svoju ŽoZNP späť pred zaslaním oznámenia
· nepredložil ŽoZNP riadne alebo včas
· neodstránil pochybnosti o pravdivosti a úplnosti týkajúce sa splnenia podmienok predloženia ŽoZNP riadne a včas 
· neodstránil pochybnosti o pravdivosti alebo úplnosti ŽoZNP.
Za späťvzatie ŽoZNP je možné považovať akékoľvek podanie žiadateľa adresované vyhlasovateľovi v písomnej forme, z ktorého je možné jednoznačne identifikovať vôľu žiadateľa vziať ŽoZNP späť.
Za riadne predloženú ŽoZNP sa považuje, ak je ŽoZNP vypracovaná na predpísanom formulári vyplnená v slovenskom jazyku a je predložená vyhlasovateľovi výzvy v súlade s podmienkami doručenia určenými výzvou (Miesto a spôsob predloženia ŽoZNP je popísaný v bode 2. výzvy) a je podpísaná žiadateľom, splnomocnenou osobou alebo osobou oprávnenou konať v mene žiadateľa.

ŽoZNP je doručená včas, ak je formulár ŽoZNP predložený vyhlasovateľovi výzvy (Miesto a spôsob predloženia ŽoZNP je popísaný v bode 2. výzvy) do termínu uzavretia výzvy.

Výzva na doplnenie

Ak vzniknú pochybnosti o pravdivosti alebo úplnosti ŽoZNP týkajúce sa splnenia podmienok predloženia ŽoZNP riadne a včas, vyhlasovateľ písomne oznámi tieto pochybnosti žiadateľovi a vyzve ho, aby sa k nim v primeranej lehote vyjadril alebo pochybenia odstránil. Ak žiadateľ v stanovenej lehote tieto pochybenia odstráni, alebo vysvetlí,  ŽoZNP bude posúdená ako predložená riadne a včas k dátumu pôvodného podania. 

V prípade ŽoZNP, ktorá je nepochybne predložená opakovane, vyhlasovateľ bude konať  iba o najskôr podanej ŽoZNP (pokiaľ nedošlo k jej späťvzatiu žiadateľom), identickú ŽoZNP predloženú ako druhú, resp. ďalšiu v poradí vráti žiadateľovi.

Ak pri overovaní splnenia podmienok pre zapojenie sa do Národného projektu vzniknú pochybnosti o pravdivosti alebo úplnosti ŽoZNP, na základe ktorých nie je možné overiť splnenie alebo nesplnenie niektorej z podmienok, vyhlasovateľ vyzve žiadateľa na doplnenie požadovaných náležitostí, neúplných údajov, vysvetlenie nejasností, zaslaním výzvy na doplnenie ŽoZNP prostredníctvom doručovacej spoločnosti do vlastných rúk s fikciou doručenia alebo prostredníctvom elektronickej schránky do vlastných rúk s fikciou doručenia, s uvedením konkrétnej podmienky, ktorá sa má doplnením plniť a s uvedením termínu doplnenia. Informáciu o zaslaní výzvy na doplnenie ŽoZNP zasiela vyhlasovateľ zároveň aj e-mailom na e-mailovú adresu žiadateľa uvedenú vo formulári ŽoZNP.

Revízne postupy

Preskúmanie postupov v schvaľovacom procese umožňuje žiadateľovi domáhať sa nápravy, ak sa domnieva, že posudzovanie ním predloženej ŽoZNP, nebolo vykonané v súlade s podmienkami stanovenými vo výzve.
V rámci revíznych postupov môže žiadateľ namietať voči oznámeniam vydaným vyhlasovateľom, a to formou podania námietky elektronicky, prostredníctvom elektronickej schránky MŠVVaM SR cez službu „Všeobecná agenda“ prostredníctvom ÚPVS alebo listinne, prostredníctvom doručovacej spoločnosti na adresu MŠVVaM SR alebo osobne na podateľňu MŠVVaM SR.

Lehota na podanie námietok je do 5 pracovných dní odo dňa doručenia oznámenia MŠVVaM SR.

Námietky k predmetnému oznámeniu obsahujú minimálne:
· dôvody podania námietok;
· čoho sa žiadateľ námietkami domáha.

Ak bude námietka podaná po stanovenej lehote a/alebo nebude obsahovať vyššie uvedené náležitosti, vyhlasovateľ bude námietku považovať za bezpredmetnú a námietku zamietne.

Ak vyhlasovateľ, ktorý napadnuté oznámenie vydal, v plnom rozsahu nevyhovie námietkam, predloží námietky na rozhodnutie štatutárnemu orgánu vyhlasovateľa.
O námietkach žiadateľa rozhoduje štatutárny orgán vyhlasovateľa a to do 30 pracovných dní odo dňa predloženia námietok.

Vyhlasovateľ môže podať podnet na preskúmanie oznámenia mimo revíznych postupov z vlastného
podnetu.

Štatutárny orgán vyhlasovateľa posúdi námietky/podnet vyhlasovateľa a vydá:
· stanovisko o neopodstatnenosti námietok/podnetu MŠVVaM SR v prípade súladu postupu v procese posudzovania ŽoZNP s podmienkami stanovenými vo výzve, ktoré bude bezodkladne doručené žiadateľovi;
-  stanovisko o opodstatnenosti námietok/podnetu MŠVVaM SR v prípade rozporu postupu v procese posudzovania ŽoZNP s podmienkami stanovenými vo výzve a vydá nové/opravené oznámenie o schválení, neschválení alebo vydá oznámenie o zastavení posudzovania ŽoZNP, ktoré bude bezodkladne doručené žiadateľovi.

Zmluva o spolupráci

Žiadateľovi, ktorému bolo zaslané Oznámenie o schválení ŽoZNP, bude zo strany vyhlasovateľa zaslaná žiadosť o súčinnosť k príprave Zmluvy o spolupráci, a to v elektronickej forme e-mailom na e- mailovú adresu žiadateľa uvedenú vo formulári ŽoZNP. V rámci súčinnosti bude žiadateľ, okrem podmienok vyplývajúcich z Implementačného manuálu pre uzavretia Zmluvy o spolupráci, musieť preukázať zápis v registri partnerov verejného sektora, ak ide o žiadateľa v postavení užívateľa, ktorý má povinnosť zapisovať sa do registra partnerov verejného sektora v súlade so zákonom č. 315/2016
Z. z. o registri partnerov verejného sektora a o zmene a doplnení niektorých zákonov v znení neskorších predpisov.

Vyhlasovateľ uzatvorí so žiadateľom budúcim užívateľom Zmluvu o spolupráci po schválení ŽoZNP a po poskytnutí súčinnosti k uzatvoreniu Zmluvy o spolupráci (ak žiadateľ spĺňa podmienky pre uzatvorenie Zmluvy o spolupráci). Uzatvorením Zmluvy o spolupráci sa žiadateľ stáva užívateľom podľa § 3 písm. u) zákona o príspevkoch z fondov EÚ. 
Zmluva o spolupráci je právnym aktom, po ktorého účinnosti, vzniká užívateľovi právny nárok na príspevok.

Bližšie informácie k uzatvoreniu Zmluvy o spolupráci sú uvedené v kap. 2. Implementačného manuálu pre národné projekty MŠVVaM SR.[footnoteRef:9]  [9:  Implementačný manuál národných projektov MŠVVaM pre užívateľov | Ministerstvo školstva, výskumu, vývoja a mládeže Slovenskej republiky v aktuálnom znení ] 


UPOZORNENIE:
Zmluva o spolupráci sa s úspešným žiadateľom uzatvorí až po nadobudnutí právoplatnosti Rozhodnutia o schválení žiadosti o poskytnutie NFP pre Národný projekt s názvom PRIMUS – podpora a rozvoj intelektu mládeže a jej univerzálnych schopností. Vyhlasovateľ úspešného žiadateľa o právoplatnosti Rozhodnutia o schválení žiadosti o poskytnutie NFP pre Národný projekt s názvom PRIMUS – podpora a rozvoj intelektu mládeže a jej univerzálnych schopností informuje e-mailom na e-mailovú adresu žiadateľa uvedenú vo formulári ŽoZNP.


	7.  Komunikácia so žiadateľom počas schvaľovacieho procesu

	Vyhlasovateľ bude v procese posudzovania o ŽoZNP komunikovať so žiadateľmi listinne alebo elektronicky prostredníctvom e-schránky a v elektronickej forme e-mailom na e-mailovú adresu žiadateľa uvedenú vo formulári ŽoZNP.

Vyhlasovateľ zasiela žiadateľovi dôležité písomnosti (napr. výzvu na doplnenie ŽoZNP, oznámenie 
o schválení/neschválení ŽoZNP, oznámenie o zastavení konania o ŽoZNP) prioritne v elektronickej podobe prostredníctvom elektronickej schránky alebo v listinnej podobe prostredníctvom doručovacej spoločnosti.

Vyhlasovateľ bude zároveň prostredníctvom e-mailu informovať o zaslaní výzvy na doplnenie ŽoZNP aj osobu, ktorú žiadateľ uviedol vo formulári ŽoZNP s názvom „Komunikácia vo veci žiadosti“.

Písomnosti zasielané v listinnej podobe sa budú považovať za doručené potvrdením doručenky (dňom uvedeným na poštovej doručenke) alebo márnym uplynutím úložnej lehoty (18 kalendárnych dní odo dňa nasledujúceho po dni doručenia oznámenia o uložení zásielky na príslušnom poštovom podniku), podľa toho, ktorá skutočnosť nastane skôr, a to aj vtedy, ak sa adresát o tom nedozvedel (t. j. poskytovateľ uplatní fikciu doručenia).

Úložná lehota zásielky bude 18 kalendárnych dní v zmysle platných poštových podmienkami Slovenskej pošty, a. s., v zmysle ktorých je lehota na vyzdvihnutie zásielky v prípade neúspešného pokusu o jej doručenie stanovená na 18 kalendárnych dní.

Ak k doručovaniu dochádza prostredníctvom Ústredného portálu verejnej správy písomnosť sa považuje za doručenú v kalendárny deň vyplývajúci z § 32 ods. 5 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon 
o e-Governmente) v znení neskorších predpisov.


	8.  Zmena a zrušenie výzvy

	V nevyhnutných prípadoch, kedy nie je možné konať o ŽoZNP na základe pôvodne vyhlásenej výzvy, alebo je zmena potrebná za účelom jej optimalizácie alebo jej zosúladenia s aktualizovanou riadiacou dokumentáciou alebo príslušnými právnymi predpismi, je vyhlasovateľ oprávnený výzvu zmeniť alebo zrušiť.

Pri zmene alebo zrušení výzvy je potrebné zachovať princípy transparentnosti, nediskriminácie 
a rovnakého zaobchádzania.

Zmenu / zrušenie výzvy vyhlasovateľ zverejňuje prostredníctvom informácie o zmene / zrušení výzvy na svojom webovom sídle.
Zmena výzvy / zrušenie výzvy je účinné v súlade s informáciou uvedenou v informácii o zmene / zrušení výzvy, najskôr však dňom zverejnenia na webovom sídle vyhlasovateľa.

Do vykonania zmeny výzvy sa na výzvu vzťahujú podmienky a dokumenty, ktoré ich definujú (vrátane dokumentov, na ktoré výzva odkazuje), platné v čase vyhlásenia výzvy, resp. v súlade s poslednou zverejnenou zmenou výzvy.

ŽoZNP predloženú do dátumu zrušenia výzvy, ktorej posudzovanie vyhlasovateľ neukončil do dátumu zrušenia výzvy, vyhlasovateľ vráti žiadateľovi. Pravidlá pre zmenu/zrušenie výzvy sa rovnako aplikujú na prípad zmien v dokumentoch, na ktoré výzva odkazuje, ak takéto zmeny majú vplyv na možnosť poskytovať príspevok.
Oprava chýb v písaní, v počítaní alebo iných zrejmých nesprávností (napr. vyplývajúce z potreby úpravy technických náležitostí vybraných vzorových formulárov príloh žiadosti alebo iných častí výzvy alebo dokumentov týkajúcich sa výzvy) nepredstavujú zmenu výzvy.


	9.  Zverejňovanie informácií

	Po uzatvorení výzvy, a to najneskôr do 30 pracovných dní, budú na webovom sídle vyhlasovateľa zverejnené zoznamy súvisiace s procesom posudzovania a schvaľovania ŽoZNP doručených do dátumu uzatvorenia výzvy:
· zoznam ŽoZNP, ktoré nesplnili podmienky na zapojenie sa do Národného projektu,
· zoznam ŽoZNP s ktoré splnili podmienky na zapojenia sa do Národného projektu ale nebude s nimi podpísaná Zmluva o spolupráci z dôvodu nedostatku alokácie a poradia umiestnenia ŽoZNP po aplikácii kritérií pre výber projektov,
· zoznam ŽoZNP s ktorými bude podpísaná Zmluva o spolupráci.

	Prílohy výzvy
	Príloha č. 1 Formulár ŽoZNP s prílohami
Príloha č. 2 Zoznam a popis dokumentácie ŽoZNP Príloha č. 3 Kritériá pre výber projektov
Príloha č. 4 Zoznam oprávnených výdavkov
Príloha č. 5 Zoznam merateľných ukazovateľov projektu a iných údajov


	Vysvetlenie použitých termínov
	· Vysoká škola / vedecká inštitúcia = žiadateľ
· Právnická osoba, ktorá podáva ŽoZNP.
· Zodpovedá za realizáciu projektu, hospodárne využitie finančných prostriedkov a plnenie stanovených cieľov.
· Žiak = účastník
· Fyzická osoba zapojená do aktivít projektu.
· V kontexte projektu sa používa širší pojem „účastník", pretože môže zahŕňať žiakov základných a stredných škôl, prípadne ďalšie cieľové skupiny.
· Mentor = odborná kapacita žiadateľa
· Osoba zabezpečujúca odborné vedenie, konzultácie, dohľad alebo vzdelávacie aktivity pre účastníkov.
· Musí disponovať primeranou odbornou kvalifikáciou, skúsenosťami alebo vedecko-výskumnou praxou podľa hodnotiacich kritérií.
· Mentor je navrhnutý žiadateľom a podieľa sa na odbornej realizácii projektu.
· Vedecko-výskumný projekt žiaka 
· Vopred získaný návrh budúcej vedecko-výskumnej spolupráce na projekte žiaka, ako ju vidí žiak a popis témy, ktorú chce v rámci spolupráce riešiť.  
· Tvorí základ pre budúci realizovaný vedecko-výskumný projekt. 
· Je východiskovou ideou k plánovanej spolupráci mentora a žiaka. 
· Projekt
· Projektom je myslená schválená ŽoZNP užívateľa v procese implementácie. 

